কাজী শহীদুল ইসলাম পাপুল লক্ষ্মীপুর রায়পুর-২ আসন থেকে আওয়ামীলীগ দলীয় মনোনয়ন প্রত্যোশী। তিনি বাংলাদেশ আওয়ামীলীগ কুয়েত শাখার আহ্বায়ক। বিশিষ্ট এই শিল্পপতি বছরের পর বছর রায়পুর সহ সারাদেশের অসহায় দরিদ্র লোকের মাঝে অকাতরে দান করে যাচ্ছেন। তিনি যে একজন সত্যিকার মানবপ্রেমিক তা প্রমাণ রেখেছেন গত বন্যার সময়। উত্তরবঙ্গে বন্যা কবলিত অসহায় মানুষের মাঝে নিঃস্বার্থ ভাবে কয়েক কোটি টাকার ত্রাণ বিতরন করে সারাদেশে আলোচনায় এসেছেন। সাম্প্রতিক সময়ে লক্ষ্মীপুর কেন্দ্রীক অনেক বড় মাপের দান-অনুদানের কারনে ব্যাপক আলোচনায় এসেছেন কাজী পাপুল। লক্ষ্মীপুর জেলা পুলিশ ও রায়পুর পৌরসভাকে একটি করে এ্যাম্বুলেন্স প্রদান করে মানবতার বিরল দৃষ্টান্ত দেখিয়েছেন তিনি। এ্যাম্বুলেন্স হস্তান্তর অনুষ্ঠানে লক্ষ্মীপুর জেলা পুলিশ সুপারের বক্তব্য,“সমাজসেবক ও মানব প্রেমিক হতে হলে কাজী পাপুলকে অনুসরন করুন” এমন বক্তব্য লক্ষ্মীপুরের কথিত সমাজসেবকদের গাত্রদাহের কারণ হয়ে দাড়িয়েছে। গত ১৩-ই সেপ্টেম্বর রায়পুরের ইমাম, মুয়াজ্জিন ও শিক্ষকদের সাথে একমত বিনিময় সভায় তিনি বিভিন্ন মসজিদ, মন্দির, শিক্ষক কল্যাণ সমিতি ও শিক্ষা প্রতিষ্ঠানের উন্নয়নের জন্য ৬৩ লাখ ৭৫ হাজার টাকার অনুদান প্রদান করেন। রায়পুর তথা লক্ষ্মীপুরে ব্যক্তিগত তহবিল থেকে এতবড় মাপের দান-অনুদান ইতিপূর্বে আর কেউ করেননি বলে জানা গেছে। বিভিন্ন ও স্থানীয় সূত্রমতে কাজী পাপুল একজন আওয়ামীলীগার হয়েও দান-অনুদান এবং সুখ-দুঃখে মানুষের পাশে দাড়ানোর কারনে সব দলের নেতাকর্মীর কাছে তিনি সমান জনপ্রিয়। স্থানীয় সূত্রে জানা গেছে, কাজী পাপুলই একমাত্র ব্যক্তি যিনি খুব তৃণমূলে গিয়ে জনগনের সাথে মিশে থাকে। স্থানীয়রা মনে করে কাজী পাপুলের মত দানশীল ও উদার মনের লোকেরা দলীয় মনোনয়ন পেলে উপকৃত হবে দল এবং জনগন।